ঘাটাইলে ‘পরকীয়ার’ জেরে যুবক খুন Dhakatimes24
টাঙ্গাইলের কালিহাতীতে ‘পরকীয়ার’ জেরে সৌদি প্রবাসী এক যুবক খুন হয়েছেন। নিহত যুবক ঘাটাইল উপজেলার দিগড় ইউনিয়নের মাইদারচালা নয়াবাড়ি গ্রামের সেকান্দর আলীর ছেলে মোশারফ মিয়া।
এ ঘটনায় জড়িত একই গ্রামের অপর সৌদি প্রবাসী ইসমাঈল হোসেনের স্ত্রী নাছিমাকে আটক করেছে পুলিশ।
পুলিশ ও নিহতের স্বজনরা বলছে, গত ৪ আগস্ট বিকালে কদমতলী গরুর হাট থেকে ফেরার পর রাত ৯টা থেকে নিখোঁজ হয় মোশারফ। পরদিন ঘাটাইল থানায় নিখোঁজ জিডি করে তার পরিবার। জিডি ও কললিস্ট সূত্র ধরে প্রতিবেশী সৌদি প্রবাসী ইসমাঈল হোসেনের স্ত্রী নাছিমাকে ১৬ আগস্ট রাতে আটক করে পুলিশ। প্রাথমিক জিজ্ঞাসাবাদে দীর্ঘদিনের পরকীয়ার কথা স্বীকার করে নাছিমা। ৪ আগস্ট মোশারফের সাথে দেখা ও ভাই আকতারের পরিকল্পনায়, সহায়তায় খুন হওয়ার বিষয়ে স্বীকার করে নাছিমা।
মামলার বাদী ও নিহতের ছোট ভাই সজীব অতিদ্রুত নিহতের লাশ উদ্ধার করে পরিবারের নিকট হস্তান্তর ও সকল আসামি গ্রেপ্তারের দাবি জানান।
কালিহাতী থানার ওসি হাসান-আল-মামুন বলেন, এ বিষয়ে একটি হত্যা মামলা করেন নিহতের ছোট ভাই সজীব। আটক গৃহবধূ নাছিমাকে আটক করে আদালতে পাঠানো হয়েছে। মামলার অপর আসামি আটক গৃহবধূর ভাই আকতারকে আটক ও গজারিয়া বিলে গত দুই দিন ধরে লাশ উদ্ধারে চেষ্টা চলছে।’